મેરઠથી ઉપડેલી અમરોહા-મુરાબાદ થઈને લખનૌ તરફ જઈ રહેલી રાજ્યરાની એક્સપ્રેસ આજે સવારે ૮.૦૦ના સુમારે રામપુરમાં મુંઢાપાંડે સ્ટેશન નજીક કોશી નદીના પુલ પાસે ઊથલી પડી હતી. એકાએક ટ્રેનના એન્જિનને ઝાટકો લાગ્યો હતો અને ત્યાર બાદ એકપછી એક એક એમ ૮ ડબા પાટા પરથી ઊથલી પડ્યા હતા. આ અકસ્માતમાં અનેક પ્રવાસીઓ ઘાયલ થયાની માહિતી પ્રાપ્ત થઈ હતી. અકસ્માતના પગલે દિલ્હી તરફથી આવતી તમામ ટ્રેન રોકી દેવામાંઆવી હતી. રાહત અને બચાવ કામગીરી માટે મુરાદાબાદ, રામપુર, બરેલી, શાહજહાંપુર વગેરે સ્ટેશનથી મેડિકલ ટીમ, આરપીએફ, જીઆરપી વગેરેને રવાના કરાયા હતા.